На основу члана 40. став 1. тачка 10. Статута општине Чајетина ( ''Службени лист општине Чајетина'' , бр. 2/2019) , Скупштина општине Чајетина на седници одржаној 27. августа 2020.године , донела је

**ОДЛУКУ О ДАВАЊУ ОВЛАШЋЕЊА**

**ЈП'' ГОЛД ГОНДОЛА ЗЛАТИБОР''**

**I**

Овлашћује се Јавно предузеће „GOLD GONDOLA ZLATIBOR“ да у име и за рачун Општине Чајетина, као инвеститора изградње објекта гондоле жичаре „Златибор – Торник“, закључује правне послове и предузима све правне радње, покреће поступке и прибавља сву потребну документацију код надлежних органа, неопходне за реализацију пројекта изградње наведеног објекта, прибављање употребне дозволе и пуштање објекта у рад, у складу са важећим законским и подзаконским прописима који регулишу ову област.

**II**

Овлашћење из тачке 1. ове одлуке односи се на све правне послове и предузимање свих правних радњи са надлежним државним и општинским органима и институцијама, установама, јавним предузећима, привредним друштвима и физичким лицима.

**III**

Доставити: ЈП '' ГОЛД ГОНДОЛА ЗЛАТИБОР'' и архиви Скупштине општине

**СКУПШТИНА ОПШТИНЕ ЧАЈЕТИНА**

**Број: 02-67/2020-01 од 27. августа 2020.године**

**ПРЕДСЕДНИК**

**Скупштине општине,**

***Арсен Ђурић***